stanford-oval/wikipedia huggingface dataset:
โรเบร์โต กาบัญญัส

| ข้อมูลส่วนตัว |
| --- | --- | --- | --- |
วันเกิด:  11 เมษายน พ.ศ. 2504
สถานที่เกิด:  ปิลาร์, ประเทศปารากวัย
วันเสียชีวิต:  9  มกราคม พ.ศ. 2560 (55 ปี)
สถานที่เสียชีวิต:  อาซุนซิออน
ส่วนสูง:  1.82 m (6 ft 0 in)
ตำแหน่ง:  กองหน้า
สโมสรอาชีพ*
| ปี |  ทีม |  ลงเล่น |  (ประตู) |
| 1978–1980 |  เซร์โรปอร์เตญโญ |  0 |  (0) |
| 1980–1984 |  นิวยอร์กคอสมอส |  97 |  (63) |
| 1984–1987 |  อาเมริกาเดกาลี |  75 |  (40) |
| 1988–1990 |  แบร็สต์ |  53 |  (31) |
| 1990–1991 |  ลียง |  27 |  (9) |
| 1991–1993 |  โบกายูนิออร์ส |  56 |  (16) |
| 1993–1994 |  บาร์เซโลนา เอเซ.เซ. |  ? |  (?) |
| 1995 |  โบกายูนิออร์ส |  4 |  (0) |
| 1996 |  ลิเบร์ตัด |  0 |  (0) |
| 1996 |  อินเดเปนดิเอนเตเมเดยิน |  7 |  (2) |
| 2000 |  เรอัลการ์ตาเฮนา |  9 |  (2) |
ทีมชาติ
| 1981–1993 |  ปารากวัย |  28 |  (11) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น
โรเบร์โต กาบัญญัส กอนซาเลซ (สเปน: Roberto Cabañas González; 11 เมษายน พ.ศ. 2504 – 9 มกราคม พ.ศ. 2560) เป็นนักฟุตบอลชาวปารากวัย ผู้ซึ่งเล่นในตำแหน่งกองหน้าให้กับสโมสรฟุตบอลหลายสโมสรและฟุตบอลทีมชาติปารากวัย กาบัญญัสเสียชีวิตด้วยโรคหัวใจวายในกรุงอาซุนซิออน อายุ 55 ปี
ตำบลฮิรบ์นัฟซะฮ์

| ตำบลฮิรบ์นัฟซะฮ์ ناحية حربنفسه |
| --- | --- |
ตำบล (นาฮิยะฮ์)
ที่ตั้งในเขตผู้ว่าการฮะมาฮ์
ประเทศ:  ซีเรีย
เขตผู้ว่าการ: ฮะมาฮ์
อำเภอ: ฮะมาฮ์
เมืองหลัก: ฮิรบ์นัฟซะฮ์
ประชากร (2004)
 • ทั้งหมด: 54,592 คน
เขตเวลา: UTC+2 (เวลายุโรปตะวันออก)
 • ฤดูร้อน  (เวลาออมแสง): UTC+3 (เวลาออมแสงยุโรปตะวันออก)
Nahya pcod: SY050102
ฮิรบ์นัฟซะฮ์ (อาหรับ: حربنفسه) เป็นตำบลในอำเภอฮะมาฮ์ เขตผู้ว่าการฮะมาฮ์ สำนักงานสถิติกลางซีเรีย (CBS) รายงานว่า ตำบลนี้มีประชากร 54,592 คนตามสำมะโน ค.ศ. 2004
ชายฝั่งตะวันออกของสหรัฐ

ฝั่งทะเลด้านตะวันออกของสหรัฐอเมริกา
ฝั่งทะเลด้านตะวันออกของสหรัฐอเมริกา หรือเรียกว่า ชายฝั่งตะวันออก (อังกฤษ: Eastern Seaboard) หมายถึง รัฐฝั่งทะเลซึ่งตั้งในภาคกลางหรือภาคเหนือของสหรัฐอเมริกา โดยมีอาณาเขตติดต่อกับมหาสมุทรแอตแลนติก และแคนาดา ด้วยเหตุผลทางด้านภูมิศาสตร์ คำว่า ชายฝั่งตะวันออก (Eastern Seaboard) ได้มีการใช้อย่างกว้างขวาง; ในการใช้ที่ได้รับความนิยม "East Coast" มักเป็นคำที่ใช้ซึ่งเจาะจงหมายถึงเฉพาะครึ่งทางเหนือของพื้นที่ดังกล่าวเท่านั้น ซึ่งเป็นที่รู้จักกันว่าภาคตะวันออกเฉียงเหนือ ส่วนครึ่งทางใต้ของพื้นที่ดังกล่าวมักถูกพิจารณาว่าเป็นภาคใต้หรือภาคตะวันออกเฉียงใต้
เขตมหานครหลักของฝั่งทะเลด้านตะวันออกรวมไปถึงนครขนาดใหญ่และพื้นที่โดยรอบของบอสตัน, พรอวิเดนซ์, นิวยอร์กซิตี, บัฟฟาโล, ฟิลาเดลเฟีย, บัลติมอร์, วอชิงตัน, ริชมอนด์, ราลี, ชาร์ลอตต์, ออร์แลนโด, แอตแลนตา, แจ็กสันวิลล์, ไมอามี ประชากรโดยประมาณของพื้นที่ดังกล่าว จากรัฐเมนจนถึงรัฐฟลอริดา อยู่ที่ 111,508,688 คน (ราว 36% ของประชากรทั้งประเทศ)
วิทยุครอบครัวข่าว

| สถานีวิทยุเสียงจากทหารเรือ วังนันทอุทยาน เอฟเอ็ม 106> 00 เมกะเฮิร์ตซ์ |
| --- | --- |

พื้นที่กระจายเสียง: กรุงเทพมหานครและปริมณฑล
ความถี่: เอฟเอ็ม 106 เมกะเฮิร์ตซ์
สัญลักษณ์: เข้าใจทุกข่าว เข้าถึงทุกคน
แบบรายการ
ภาษา: ไทย
รูปแบบ: ข่าวและเหตุการณ์ปัจจุบัน
การเป็นเจ้าของ
เจ้าของ: สถานีวิทยุเสียงจากทหารเรือ วังนันทอุทยาน  (บริษัท เชิร์ช ไลฟ์ จำกัด)
ผู้ประกอบธุรกิจ: วิบูลย์ ลีรัตนขจร
ประวัติ
เริ่มกระจายเสียง: 1 ธันวาคม พ.ศ. 2550
ข้อมูลทางเทคนิค
พิกัดสถานีส่ง: ส.ทร. วังนันทอุทยาน กองบัญชาการกองทัพเรือ ถนนอิสรภาพ แขวงบ้านช่างหล่อ เขตบางกอกน้อย กรุงเทพมหานคร 10700 โทร.0-2424-9755 SMS : 4838106
ลิงก์
เว็บไซต์: www.searchgroups.co
วิทยุครอบครัวข่าว ดำเนินการโดย บริษัท เซิร์ช ไลฟ์ จำกัด ออกอากาศทางสถานีวิทยุเสียงจากทหารเรือ วังนันทอุทยาน (ชื่อย่อ: ส.ทร. วังนันทอุทยาน) ระบบเอฟเอ็ม ความถี่ 106 เมกะเฮิร์ตซ์ เริ่มตั้งแต่วันเสาร์ที่ 1 ธันวาคม พ.ศ. 2550 เวลา 00.00 น. เป็นต้นมา จนถึงปัจจุบัน โดยรูปแบบการนำเสนอส่วนมากเป็นการรับสัญญาณถ่ายทอดเสียง รายการโทรทัศน์ประเภทข่าว และเหตุการณ์ปัจจุบัน ที่ออกอากาศทางช่อง 3 เอชดี อีกส่วนหนึ่งเป็นรายการวิทยุ ที่มีกลุ่มผู้ประกาศข่าวและพิธีกร “ครอบครัวข่าว 3” เป็นผู้ดำเนินรายการ
ประวัติ

วิทยุครอบครัวข่าว ส.ทร. FM 106 MHz. เกิดขึ้นจากแนวคิดของวิบูลย์ ลีรัตนขจร ประธานเจ้าหน้าที่บริหารกลุ่มบริษัทเซิร์ช มีวัตถุประสงค์เพื่ออำนวยความสะดวกแก่ผู้ติดตามรายการข่าว ของ ครอบครัวข่าว 3 ที่ประสบปัญหาไม่สามารถรับชมรายการทางโทรทัศน์ได้ เนื่องจากสภาพการจราจรติดขัดอยู่บนท้องถนนในกรุงเทพมหานคร รวมถึงเพื่อเปิดพื้นที่นำเสนอข่าวสาร ด้วยความใกล้ชิดผูกพัน ผ่านทางการเล่าข่าวทางวิทยุเพิ่มขึ้น
สำหรับเนื้อหารายการของ วิทยุครอบครัวข่าว นำเสนอรายการประเภทข่าว สนทนา และรูปแบบหลากหลาย ออกอากาศตลอด 24 ชั่วโมง ซึ่งต่างจากการผลิตรายการโทรทัศน์ ที่มีข้อจำกัดในเรื่องเวลา จึงทำให้ต้องกระชับเนื้อหา ขณะที่การผลิตรายการวิทยุ สามารถดำเนินรายการไปได้ตลอดทั้งวัน จึงให้เนื้อหาในเชิงลึกได้ นับว่าวิทยุครอบครัวข่าว เป็นส่วนเติมเต็มของกลุ่มรายการครอบครัวข่าว 3 นั่นเอง โดยได้รับความร่วมมือจากกรมการสื่อสารและเทคโนโลยีสารสนเทศทหารเรือ กองทัพเรือ ต้นสังกัดของสถานีวิทยุเสียงจากทหารเรือ (ส.ทร. วังนันทอุทยาน) ในการออกอากาศ ด้วยระบบเอฟเอ็ม ความถี่ 106 เมกะเฮิร์ตซ์, ฝ่ายข่าว สถานีวิทยุโทรทัศน์ไทยทีวีสีช่อง 3 ที่อนุญาตให้ถ่ายทอดเสียงรายการข่าวของสถานีฯ ออกอากาศทางวิทยุ และอนุญาตให้ใช้ข้อมูลข่าวสารต่าง ๆ ประกอบในการผลิตรายการทางวิทยุ ตลอดจนชื่อ ครอบครัวข่าว เพื่อให้ผู้ชมและผู้ฟัง เข้าใจเชื่อมโยงกันระหว่างรายการข่าวทางโทรทัศน์และวิทยุ
แหล่งข้อมูลอื่น

เว็บไซต์อย่างเป็นทางการ
บริษัท เซิร์ช เอ็นเทอร์เทนเมนท์ จำกัด
กิจการวิทยุกระจายเสียงทหารเรือ
| ด ค กครอบครัวข่าว 3 |
| --- | --- |
รายการข่าว:  ขันข่าวเช้าตรู่ เสาร์–อาทิตย์  เรื่องเล่าเช้านี้ หน้าหนึ่ง  เสาร์–อาทิตย์  ผู้หญิงยกกำลังแจ๋ว  เที่ยงวันทันเหตุการณ์  โหนกระแส แต่เช้า  ข่าวสามสี  เรื่องเด่นเย็นนี้ เสาร์–อาทิตย์  ตุ้มโฮม  ข่าวนอกลู่  ข่าว 3 มิติ  แฟลชนิวส์ 
ผู้ประกาศข่าว:  สรยุทธ สุทัศนะจินดา  พิชญทัฬห์ จันทร์พุฒ  เอกราช เก่งทุกทาง  ปุณยวีร์ สุขกุลวรเศรษฐ์  อภิสรา เกิดชูชื่น  ณปภา ตันตระกูล  สุภาพร วงษ์ถ้วยทอง  กรรชัย กำเนิดพลอย  อริสรา กำธรเจริญ  ภาษิต อภิญญาวาท  ปรินดา คุ้มธรรมพินิจ  บัญชา ชุมชัยเวทย์  สาธิต กรีกุล  พิศณุ นิลกลัด  กนิษฐ์ สารสิน  กิตติ สิงหาปัด  ปิยณี เทียมอัมพร  ศมจรรย์ จรุงวัฒน์  เมจกา สุพิชญางกูร  อติรุจ กิตติพัฒนะ  ประวีณมัย บ่ายคล้อย  จุฑาธิปษ์ ภักดีกุล  นิธินาฏ ราชนิยม  ฉัตรปวีณ์ ตรีชัชวาลวงศ์  ปีติภัทร คูตระกูล  ปวริศา เพ็ญชาติ  กรกมล ชิตพงศ์  ชลธิชา นวมสุคนธ์  มาวิน ทวีผล  ชาเคอลีน มึ้นช์ 
ดูเพิ่มเติม:  ช่อง 3 เอชดี  เทโร เอ็นเตอร์เทนเม้นท์  เซิร์ชไลฟว์  วิทยุครอบครัวข่าว 
  หมวดหมู่
อันดับ (ชีววิทยา)

The various levels of the scientific classification system.

แปดลำดับขั้นสำคัญ ๆ ของการจำแนกชั้นทางวิทยาศาสตร์ในหนึ่งชั้นประกอบด้วยหนึ่งอันดับขึ้นไป ตามแผนภาพไม่ได้แสดงลำดับขั้นที่อยู่อื่น ๆ ที่อยู่ระหว่างนี้
อันดับ (อังกฤษ: order, ละติน: ordo) เป็นขั้นอนุกรมวิธานขั้นหนึ่งในการจำแนกสิ่งมีชีวิตในทางวิทยาศาสตร์ อยู่ระหว่างขั้นชั้นและขั้นวงศ์ โดยอาจจำแนกเพิ่มเติมได้เป็นอันดับใหญ่ (superorder) ซึ่งเป็นขั้นที่อยู่สูงกว่า และอันดับย่อย (suborder) ซึ่งเป็นขั้นที่อยู่ต่ำกว่า
อันดับใช้แบ่งชั้นหรือชั้นย่อยออกเป็นกลุ่มย่อยลงมา รูปธรรมจะชัดเจนและแบ่งแบบเฉพาะเจาะจงมากขึ้นกว่าระดับชั้น เช่นชั้นนก อาจจะแบ่งออกได้เป็น อันดับนกเกาะคอน (Passeriformes) อันดับไก่ (Galliformes) และอีกหลาย ๆ อันดับ ในทางเดียวกัน ชั้นพืชใบเลี้ยงคู่ ก็อาจแบ่งย่อยลงได้เป็น แอสทีราเลส หรืออันดับแอสเตอร์ (Asterales) ไมยร์ทาเลส หรืออันดับหว้า (Myrtales) แซพินเดลิส หรืออันดับเงาะ (Sapindales) เป็นต้น การตั้งชื่ออันดับจะนิยมลงปัจจัยด้วย -ales ดังตัวอย่างข้างต้น
จุดผ่านแดนถาวรบ้านหาดเล็ก

|  จุดผ่านแดนถาวรบ้านหาดเล็ก |
| --- | --- |
thพื้นที่พรมแดนไทย (บน) และกัมพูชา (ล่างขวา)
ที่ตั้ง
ประเทศ:  ไทย,  กัมพูชา
ที่ตั้ง:   ตำบลหาดเล็ก อำเภอคลองใหญ่ จังหวัดตราด  ทางหลวงเอเชียสาย 123  ฝั่งไทย  ถนนสุขุมวิท กม.ที่ 488+387  ฝั่งกัมพูชา  ทล.48 
พิกัด: 11°39′05″N 102°54′33″E﻿ / ﻿11.6513°N 102.9092°E﻿ / 11.6513; 102.9092
รายละเอียด
เปิดทำการ: พ.ศ. 2538 จุดผ่อนปรนการค้า พ.ศ. 2540 จุดผ่านแดนถาวร
ดำเนินการโดย:  • กรมศุลกากร  • สำนักงานตรวจคนเข้าเมือง
ประเภท: จุดผ่านแดนถาวร
จุดผ่านแดนถาวรบ้านหาดเล็ก เป็นจุดผ่านแดนถาวรระหว่างประเทศไทยกับประเทศกัมพูชาภายในจังหวัดตราด ตั้งอยู่ในพื้นที่บ้านหาดเล็ก ตำบลหาดเล็ก อำเภอคลองใหญ่ จังหวัดตราด โดยมีคลองน้ำใสเป็นเส้นแบ่งเขตแดนตามธรรมชาติ ตั้งอยู่ตรงข้ามบ้านจามเยี่ยม อำเภอมณฑลสีมา จังหวัดเกาะกง ประเทศกัมพูชา
ประวัติ

จุดผ่านแดนถาวรบ้านหาดเล็ก มีจุดเริ่มต้นมาจากการค้าขายชายแดนระหว่างประเทศไทยกับประเทศกัมพูชาบริเวณจุดสิ้นสุดทางหลวงแผ่นดินหมายเลข 318 ในขณะนั้น (ปัจจุบันรวมเป็นส่วนหนึ่งของถนนสุขุมวิท) โดยหลังการสู้รบกันภายในประเทศกัมพูชาเมื่อปี พ.ศ. 2529 ตลาดการค้าชายแดนบ้านหาดเล็กได้เป็นแหล่งสำหรับแลกเปลี่ยนซื้อขายอาหารและพืชพันธุ์สำหรับอุปโภคจากในฝั่งไทย เพื่อนำไปจำหน่ายในฝั่งกัมพูชาที่จังหวัดเกาะกง
ต่อมาจังหวัดตราดได้ประกาศให้เปิดเป็นจุดผ่อนปรนการค้า เมื่อวันที่ 23 มีนาคม พ.ศ. 2538 จากนั้นได้รับการยกฐานะขึ้นเป็นจุดผ่านแดนถาวร ตามประกาศของกระทรวงมหาดไทย เมื่อวันที่ 21 กันยายน พ.ศ. 2540 พร้อมกันกับจุดผ่านแดนถาวรบ้านคลองลึก จังหวัดสระแก้ว
การผ่านแดน

จุดผ่านแดนถาวรบ้านเขาดิน เปิดทำการตั้งแต่เวลา 06.00–22.00 น. สำหรับผู้ที่ต้องการจะเดินทางผ่านแดนนั้นจะต้องมีเอกสารประจำตัว อย่างใดอย่างหนึ่ง คือหนังสือเดินทาง (passport) หรือบัตรผ่านแดน (border pass)
การผ่านแดน > กิจกรรม

จุดผ่านแดนถาวรบ้านหาดเล็ก มีตลาดการค้าชายแดนชื่อว่า ตลาดชายแดนบ้านหาดเล็ก เปิดเวลาประมาณ 07.00–08.30 น. โดยสินค้าหลักคือ อาหารแห้ง และผลผลิตทางการเกษตร ซึ่งชาวกัมพูชานำไปขายต่อในฝั่งเกาะกง ประเทศกัมพูชา รวมถึงยังมีสินค้าประเภทอื่น ๆ มีเครื่องประดับ น้ำหอม และเครื่องใช้ไฟฟ้าเป็นอาทิ นอกจากนี้ในฝั่งจังหวัดเกาะกง ยังมีกาสิโนเปิดให้บริการสำหรับนักท่องเที่ยวอีกด้วย
การผ่านแดน > ด่านศุลกากร

ด่านพรมแดนบ้านหาดเล็ก ตั้งอยู่ที่บ้านหาดเล็ก ตำบลหาดเล็ก อำเภอคลองใหญ่ จังหวัดตราด อยู่ภายในความดูแลของด่านศุลกากรคลองใหญ่
การผ่านแดน > ด่านตรวจคนเข้าเมือง

ตรวจคนเข้าเมืองจังหวัดตราด เป็นผู้ดูแลรับผิดชอบจุดผ่านแดนถาวรบ้านหาดเล็ก
พื้นที่ระหว่างจุดผ่านแดนประเทศกัมพูชา กับจุดผ่านแดนถาวรบ้านหาดเล็ก ประเทศไทย
การเดินทาง

จุดผ่านแดนถาวรบ้านหาดเล็ก สามารถเดินทางมาได้ทั้งด้วยรถยนต์ส่วนบุคคล และระบบขนส่งสาธารณะ เพื่อเยี่ยมชมตลาดการค้าชายแดน และข้ามไปยังฝั่งกัมพูชา
การเดินทาง > เส้นทาง

จากกรุงเทพมหานคร สามารถเดินทางด้วยถนนสุขุมวิท และมาตามเส้นทางผ่านจังหวัดฉะเชิงเทรา ชลบุรี ระยอง จันทบุรี มุ่งหน้าจังหวัดตราดจนสุดเส้นทาง จะบรรจบจุดผ่านแดนถาวรบ้านหาดเล็ก นอกจากนี้ยังสามารถใช้เส้นทางอื่นได้ อาทิ ทางหลวงพิเศษหมายเลข 7 ทางหลวงแผ่นดินหมายเลข 344 จะไปบรรจบกับถนนสุขุมวิท สามารถไปยังจุดผ่านแดนได้เช่นกัน
การเดินทาง > ขนส่งสาธารณะ > แท็กซี่

สามารถเดินทางไปยังจังหวัดเกาะกงของกัมพูชาได้ด้วยการเช่าเหมารถแท็กซี่ บริเวณจุดผ่านแดนถาวรบ้านหาดเล็กในฝั่งกัมพูชา
การเดินทาง > ขนส่งสาธารณะ > รถโดยสารประจำทาง

รถโดยสารประจำทางที่เดินทางไปยังจุดผ่านแดนถาวรบ้านหาดเล็ก ประกอบไปด้วย
สายที่ 6107 ตราด–หาดเล็ก ให้บริการทุกวันจากสถานีขนส่งผู้โดยสารจังหวัดตราด รถออกทุก ๆ ชั่วโมง ใช้ระยะเวลาในการเดินทางประมาณ 1 ชั่วโมง 30 นาที
ป้ายบอกทางระบุจุดหมายคือศูนย์การค้าชายแดนบ้านหาดเล็ก และประเทศกัมพูชาบนนถนนสุขุมวิท ช่วงจังหวัดจันทบุรี
นิติเวชกีฏวิทยา

นิติเวชกีฏวิทยา (อังกฤษ: Forensic Entomology) เป็นสาขาหนึ่งของการทำงานทางด้านกีฏวิทยา ที่เพิ่งจะได้รับความสนใจจากนักกีฏวิทยาและนักวิทยาศาสตร์สาขาอื่น ๆ ที่เกี่ยวข้อง รวมทั้งแพทย์ที่เกี่ยวข้องกับงานทางด้านนิติอาชญากรรม หรือผู้ที่ทำงานที่เกี่ยวข้องกับงานทางด้านพิสูจน์ศพที่พบ หรือหลังจากถึงแก่ความตายในระยะเวลาหนึ่ง  สาขานิติเวชกีฏวิทยาจึงได้เข้าไปมีบทบาทเกี่ยวข้องกับคดีความทางกฎหมายด้วยเช่นกัน งานศึกษาทางนิติเวชกีฏวิทยาเป็นการศึกษาถึงชนิดของแมลงที่ตรวจพบในซากศพ ซึ่งชนิดของแมลงที่พบจากซากศพนั้นจะเป็นข้อบ่งชี้กับระยะเวลาที่เกิดการตายของศพนั้น ๆ
นิติเวชกีฏวิทยาในไทย

สำหรับงานการศึกษาทางด้านนิติเวชกีฏวิทยาในประเทศไทยนี้ ยังไม่มีการศึกษาวิจัยมากนัก อย่างไรก็ตามในขณะนี้หน่วยงานบางแห่งเช่น สถาบันนิติวิทยาศาสตร์ ได้เข้ามามีบทบาท และมีนักกีฏวิทยารุ่นใหม่ได้เข้าไปมีส่วนร่วมในการทำงานกับสถาบันนิติวิทยาศาสตร์ จึงนับว่าเป็นนิมิตหมายที่ดีว่าในอนาคตสาขานิติเวชกีฏวิทยาในประเทศไทย จะได้รับการสนใจและเข้าไปมีบทบาทในงานด้านนิติอาชญากรรมมากขึ้น
สำหรับรายงานการใช้แมลงในการพิสูจน์ศพในประเทศไทยรายแรกได้ใช้วิเคราะห์ศพที่จังหวัดเชียงใหม่ โดยได้มีการตีพิมพ์ ใน The First Documented Forensic Entomology Case in Thailand และมีการทดลองนิติเวชกีฏวิทยาระดับการวิจัย ณ มหาวิทยาลัยเกษตรศาสตร์ วิทยาเขตกำแพงแสน เป็นครั้งแรก เมื่อ กรกฎาคม พ.ศ. 2546 โดยผู้ช่วยศาสตราจารย์ ดร.วีรวรรณ อมรศักดิ์ อาจารย์ภาควิชากีฏวิทยา มหาวิทยาลัยเกษตรศาสตร์ กับ ยุกตนันท์ จำปาเทศ  นิสิตภาควิชากีฏวิทยา มหาวิทยาลัยเกษตรศาสตร์
การใช้แมลงในการสืบสวน

การใช้แมลงในการสืบสวนคดีอาชญากรรม อาจเรียกอย่างหนึ่งว่า "อาชญานิติเวชกีฏวิทยา (Medicrocriminal Forensic Entomology) " การสืบหาระยะเวลาหลังการตาย (Post Mortem Interval หรือ PMI) หรือข้อมูลต่าง ๆ นั้น ต้องเก็บหลักฐานจากสถานที่เกิดเหตุซึ่งอาจเป็นไข่ของแมลง ตัวอ่อน หนอน ดักแด้ หรือตัวเต็มวัยของแมลงก็ได้ จากนั้นนำมาแบ่งเป็น 3 ส่วน
ส่วนที่ 1 นำมาใช้ประมาณ PMI โดยดูจากอายุของแมลงที่พบบริเวณศพที่มีอายุมากที่สุด
ส่วนที่ 2 นำไปเลี้ยงจนเป็นตัวเต็มวัยเพื่อให้แน่ใจว่าจำแนกชนิดถูกต้อง
ส่วนที่ 3 นำไปตรวจวิเคราะห์ DNA เพื่อให้มั่นใจยิ่งขึ้น
การสำรวจ

การสำรวจศพ
โดยเฉพาะอย่างยิ่งในบริเวณรอยเปิดของบาดแผลบนผิวหนัง หรือ ทางเปิดของอวัยวะ เช่น ตา ปาก จมูก ซึ่งเป็นจุดแรก ๆ ที่แมลงจะเข้าไป ทั้งนี้การเก็บตัวอย่างแมลงจากที่เกิดเหตุนั้นจำเป็นต้องอาศัยความชำนาญ รอบคอบและช่างสังเกต ไม่มองข้ามจุดเล็ก ๆ ซึ่งจะทำให้เกิดประโยชน์ต่อรูปคดีมากที่สุด  หากพบตัวอ่อนแมลง (ตัวหนอน) ที่อยู่บนซากศพ ให้เลือกดูตัวหนอนที่มีขนาดใหญ่ที่สุด แล้วคาดคะเนว่าน่าจะเป็นตัวหนอนที่มีอายุมากที่สุด แล้วนำไปเปรียบเทียบกับวงจรชีวิตของแมลงวันว่าขนาดของตัวอ่อนเท่านี้จะมีอายุมาแล้วกี่วัน เมื่อทราบอายุของตัวหนอนแล้วจะทำให้คาดคะเนได้ว่าศพที่เจอนั้นเสียชีวิตมาแล้วกี่วัน ซึ่งเป็นการหาระยะเวลาหลังการตายของสิ่งมีชีวิต (PMI) ถึงอย่างไรก็ตาม การคาดคะเนระยะเวลาหลังการตายด้วยอายุของแมลงต้องทำควบคู่ไปกับลักษณะของการย่อยซากศพที่เจอด้วย ซึ่งการย่อยสลายของซากศพจะมีอยู่ 5 ระยะด้วยกัน  สำหรับระยะเวลาหลังการตายกับความสัมพันธ์ของแมลงในประเทศไทยมีดังนี้
Initial stage เริ่มจาก 0 - 1 วัน ลักษณะของซากศพยังใหม่และสดอยู่ แมลงที่พบได้ในระยะนี้จะเป็นพวกมด และพวกแมลงวันหลังลายและแมลงวันบ้าน
Bloated phast เริ่มจากวันที่ 2 - 6 หลังจากที่เสียชีวิตแล้ว ศพจะมีการบวมจากการผลิตก๊าซของแบคทีเรียและมีกลิ่นเน่าเหม็น แมลงที่พบได้จะเป็นแมลงวันหัวเขียว
Black putrefaction เริ่มจากวันที่ 7-12 หลังจากที่เสียชีวิตแล้ว เป็นระยะที่มีการสลายของเนื้อเยื่อ กลิ่นของศพมีความรุนแรงมากขึ้น เริ่มพบระยะไข่และตัวอ่อนของแมลงวันหัวเขียว
Butyric fermentation เริ่มจากวันที่ 13 - 51 หลังจากที่เสียชีวิตแล้ว ภายนอกของศพเริ่มแห้งแต่บางส่วนภายในศพยังไม่แห้ง ผิวที่อยู่ด้านล่างของศพเริ่มเน่าเละ จากกระบวนการ fermentation สามารถพบแมลงในกลุ่ม Muscidae, Piophilidae, Scarabaeidae, Cleridae, Dermestidae, Histeridae, Silphidae และ Staphylinidae
Dry phast เริ่มจากวันที่ 52 หลังจากที่เสียชีวิตแล้ว เป็นระยะที่ซากศพเกือบแห้งทั้งหมด
อัตราการย่อยสลายช้าลง  แมลงที่พบมากได้ในระยะนี้คือ แมลงในกลุ่ม Dermestidae, Forficulidae, Sarcophagidae และ Cleridae   
ดังนั้นงานนิติเวชกีฏวิทยาเป็นงานที่น่าสนใจที่ควรจะมีการศึกษาข้อมูลเบื้องต้น แต่ในสภาพความเป็นจริงแล้ว กล่าวได้ว่าเป็นงานที่ค่อนข้างลำบากและละเอียดอ่อนในการที่จะศึกษาแมลงที่เกี่ยวข้องกับศพมนุษย์โดยตรง เพราะอาจเกิดความขลาดกลัว ขยะแขยง ต่อสิ่งที่พบเห็นและโอกาสในการที่จะได้ศพมนุษย์จริง ๆ มาศึกษาก็คงเป็นไปไม่ได้
มิกค์ ทองระย้า

| มิกค์ บยอริค แฮนเซิ้น ทองระย้า |
| --- | --- |

สารนิเทศภูมิหลัง
เกิด: 28 พฤศจิกายน พ.ศ. 2535 (32 ปี) อำเภอเสาไห้ จังหวัดสระบุรี ประเทศไทย
ส่วนสูง: 1.90 เมตร (6 ฟุต 3 นิ้ว)
อาชีพ: นักแสดง นายแบบ นักธุรกิจ
ปีที่แสดง: พ.ศ. 2551–ปัจจุบัน
ผลงานเด่น: ทิวา - ลูกผู้ชายไม้ตะพด  ธีรดนย์ - ลูกไม้หลากสี  พอล - คือหัตถาครองพิภพ  ไท/ลูกผู้ชายพันธุ์ดี - ลูกผู้ชายพันธุ์ดี  บุญสม - คาดเชือก  ทิวา - ตะพดโลกันตร์  เตชิน - ทะเลไฟ  แดเนียล - กาลครั้งหนึ่งในหัวใจ  ยอด - เพชรตัดเพชร  นักบุญ ทรงกลด - นักบุญทรงกลด  ลักษณ์ รัตนมหาศาล - มัสยา  เรืออากาศเอก กรัณย์ หาญโยธิน - ภารกิจรัก ยึดฟ้าหาพิกัดรัก เขตแดน - เจ้าสาวจำยอม ทรงกลด (จังเอ๋ย) - มนตร์กาลบันดาลรัก ดล ไพรรักษา - สะใภ้อิมพอร์ต เจตน์ - จากศัตรูสู่หัวใจ นที/ทะเล - ทะเลลวง  ศศิน (โจ)/ตะวันฉาย (เจ) - สายเลือดสองหัวใจ
สังกัด: ช่อง 7 เอชดี (2552–ปัจจุบัน)
เทพทอง: บุคคลชายดีเด่นด้านโทรทัศน์  พ.ศ. 2563 - มนต์กาลบันดาลรัก
มิกค์​ ทองระย้า (เกิด 28 พฤศจิกายน พ.ศ. 2535) ชื่อเต็ม มิกค์ บยอริค แฮนเซิ้น ทองระย้า ชื่อเล่น มิกค์ เป็นนักแสดงและนายแบบลูกครึ่งไทย-เดนมาร์ก สังกัดสถานีโทรทัศน์สีกองทัพบกช่อง 7
ประวัติ

มิกค์ ทองระย้าเกิดวันที่ 28 พฤศจิกายน พ.ศ. 2535 ลูกครึ่งไทย-เดนมาร์ก​โดยบิดาเป็นชาวเดนมาร์ก ส่วนมารดาเป็นชาวไทย เข้าวงการบันเทิงจากการเข้าร่วมเวทีประกวดค้นหานักแสดงหน้าใหม่ในปี พ.ศ. 2551 Dream Star Search 2008 คว้ารางวัลชนะเลิศและได้เซ็นสัญญากับบริษัท สปีดวัน แอ๊คติ้งเฮ้าส์ (Speed One Acting House)  ซึ่งมีจีระนันท์ มะโนแจ่ม (ยุ้ย) และนวพล ภูวดล (อู๋) เป็นเจ้าของและจัดการประกวด ต่อมาจึงได้เป็นนักแสดงรับเชิญในละครซิตคอม หมู่ 7 เด็ดสะระตี่ และมีผลงานภาพยนตร์ เอ้ก อี เอ้ก เอ้ก แฟนลั้ลลา (2551) ต่อมาในปี พ.ศ. 2552 มิกค์ได้เข้าร่วมประกวดโครงการค้นหานักแสดงนำของช่อง 7 จนได้รับรางวัลชนะเลิศ ช่วงเดือนตุลาคม พ.ศ. 2552 แล้วเซ็นสัญญาเป็นนักแสดงกับทางช่อง 7 เป็นเวลา 5 ปี หลังจากเซ็นสัญญา ด้วยผลงานละครเรื่องแรก ทีมซ่าท้าฝัน รับบทเป็น กาย การศึกษาระดับมัธยมศึกษาตอนต้นจบจากโรงเรียนเสาไห้ "วิมลวิทยานุกูล"อำเภอเสาไห้ จังหวัดสระบุรี ระดับ ปวช. จบจากวิทยาลัยเทคนิคสระบุรี และระดับปริญญาตรีสำเร็จการศึกษาจากคณะสื่อสารมวลชน มหาวิทยาลัยรามคำแหง เป็นที่เรียบร้อยแล้ว รับพระราชทานปริญญาบัตรเมื่อวันอังคารที่ 20 มีนาคม พ.ศ. 2561 นี้
ผลงาน > ละครโทรทัศน์

ละครโทรทัศน์ทั้งหมดด้านล่างนี้ออกอากาศทางช่อง 7
| พ> ศ. | เรื่อง | บทบาท |
| --- | --- | --- |
| 2553 | ทีมซ่าท้าฝัน | กาย |
| 2553 | คุณชายตำระเบิด | เฉิ่ม |
| 2554 |  หอบรักมาห่มป่า  | ธนวัติ |
| 2555 | ลูกผู้ชายไม้ตะพด  | ทิวา |
| 2555 | ชิงนาง | เหนือฟ้า |
| 2556 |  ลูกไม้หลากสี | ธีรดนย์ |
| 2556 |  สุภาพบุรุษบ้านทุ่ง | ไม้ |
| 2556 |  คือหัตถาครองพิภพจบสากล | พอล |
| 2557 | คู่หูคู่เฮี้ยน   ตอน พี่ชายที่แสนดี | แม็ค |
| 2558 | คาดเชือก | บุญสม |
| 2558 | ลูกผู้ชายพันธุ์ดี | ไท / ลูกผู้ชายพันธุ์ดี |
| 2558 |  ยอดมนุษย์ดาบเทวดา  | ไท / ลูกผู้ชายพันธุ์ดี (รับเชิญตอนจบ) |
| 2558 | ตะพดโลกันตร์  | ทิวา |
| 2559 | กาลครั้งหนึ่งในหัวใจ | แดเนียล |
| 2559 |  ทะเลไฟ  | เตชินท์ ศิระตระกูล / เต้ |
| 2559 | เพชรตัดเพชร | ยอด |
| 2560 | นักบุญทรงกลด | นักบุญ ทรงกลด |
| 2560 | มัสยา | ร้อยโทลักษณ์ รัตนมหาศาล |
| 2560 | ภารกิจรัก  | เรืออากาศเอกกรัณย์ หาญโยธิน |
| 2561 | เจ้าสาวจำยอม | เขตแดน ธันย์ศรัณย์ภัทร |
| 2562 | มนตร์กาลบันดาลรัก | ทรงกลด (เอ๋ย) / เสือเอ๋ย |
| 2563 | สะใภ้อิมพอร์ต | ดล ไพรรักษา |
| 2563 | จากศัตรูสู่หัวใจ | เจตน์ |
| 2564 | ทะเลลวง | นที / ทะเล |
| 2565 | สายเลือดสองหัวใจ | ศศิน แสงอรุณพงษ์ (โจ) / ตะวันฉาย แสงอรุณพงษ์ (เจ) (ฝาแฝด) |
| 2565 | บ่วงวิมาลา | กันย์ |
| 2566 |  แม่โขง  | เดฟ ชอน |
| กำลังถ่ายทำ​ | เงากามเทพ | โรม ภคนันทน์ |
| รอเปิดกล้อง​ | พรหมพยศ | ก้าน |
ผลงาน > ละครสั้น

ฟ้ามีตา ตอน ผิดที่ใคร (ออกอากาศ 5 มีนาคม พ.ศ. 2554)
ฟ้ามีตา ตอน ใจดวงร้าว (ออกอากาศ พ.ศ. 2555)
ผลงาน > ละครเทิดพระเกียรติ

| ปี | เรื่อง | บทบาท |
| --- | --- | --- |
| พ.ศ. 2559 | ละครเทิดพระเกียรติชุด ใต้ร่มพระบารมี เรื่อง ทางของพ่อ | แดเนียล |
ผลงาน > ภาพยนตร์

เอ้ก อี เอ้ก เอ้ก แฟนลั้ลลา (2551) รับบท มิกค์
ยายสั่งมาใหญ่ (2554)  รับบท ไข่
ภาพยนตร์จีน Fear is coming (2559)
Friendsssss เพื่อนที่หายไป(หลายคน)  (2560)
นายไข่เจียว เสี่ยว ตอร์ปิโด (2560)  รับบท วินมอเตอร์ไซต์ [รับเชิญ]
ผลงาน > เพลง

เพลง "สองมือพ่อ" เพลงเฉลิมพระเกียรติ 88 พรรษา พระบาทสมเด็จพระมหาภูมิพลอดุลยเดชมหาราช บรมนาถบพิตร ร่วมกับนักแสดงช่อง 7 เอชดี - กฤตฤทธิ์ บุตรพรม, ธาวิน เยาวพลกุล, มิกค์ ทองระย้า, ศิวัฒน์ โชติชัยชรินทร์, วงศกร ปรมัตถากร, กาญจน์เกล้า ด้วยเศียรเกล้า, ทัศนียา การสมนุช, พิมประภา ตั้งประภาพร
เพลง "เพชรตัดเพชร" เพลงประกอบละครเพชรตัดเพชร ร้องร่วมกับ - ศุกลวัฒน์ คณารศ
เพลง "ภารกิจรัก" เพลงประกอบละครภารกิจรัก ร้องร่วมกับ - ศุกลวัฒน์ คณารศ, อรรคพันธ์ นะมาตร์, ศรัณย์ ศิริลักษณ์
เพลง เกินคำพูดใด ๆ เพลงพิเศษ แทนคำขอบคุณจาก ช่อง 7 เอชดี ผ่าน 7 พระเอกผู้ร่วมถ่ายทอดความรู้สึกดี ๆ  ร่วมกับ ศุกลวัฒน์ คณารส, ศรัณย์ ศิริลักษณ์, อรรคพันธ์ นะมาตร์, ภัทรเดช สงวนความดี, กฤตฤทธิ์ บุตรพรม, และ ธันวา สุริยจักร
เพลง "แรงดึงดูดของความรัก" เพลงประกอบละครสะใภ้อิมพอร์ต ร้องร่วมกับ - พีชญา วัฒนามนตรี
เพลง "จุดพักใจ" เพลงจากโปรเจกต์พิเศษ Secre7 Room ร้องร่วมกับ นิว จิ๋ว
เพลง "ใจฉันเป็นของเธอ" เพลงประกอบละครบ่วงวิมาลา ร้องร่วมกับ - ทัศนียา การสมนุช
ผลงาน > โฆษณา

เรนเจอร์ สเก๊าท์
รางวัล

| ปี | รางวัล | สาขา | ผล | ผลงานที่เข้าชิง |
| --- | --- | --- | --- | --- |
| 2551 | ดรีมสตาร์เซิร์ช 2008 | - | ได้รับรางวัล |  |
| 2552 | โครงการค้นหานักแสดงนำ ช่อง 7 | - | ได้รับรางวัล |  |
| 2560 | โอเค อวอร์ดส์ 2016 | ขวัญใจชาวสีม่วง | ได้รับรางวัล |  |
| 2560 | แคส อวอร์ดส์ 2017 | นักแสดงชายยอดนิยม | เสนอชื่อเข้าชิง |  |
| 2560 | แคส อวอร์ดส์ 2017 | หนุ่มปังแห่งปี | ได้รับรางวัล |  |
| 2560 | คมชัดลึก อวอร์ด ครั้งที่ 14 | นักแสดงนำชายยอดเยี่ยม | เสนอชื่อเข้าชิง | ทะเลไฟ |
| 2560 | ไทยแลนด์เฮดไลน์เพอร์ซันออฟเดอะเยียร์อวอร์ด | วัฒนธรรมและบันเทิง | ได้รับรางวัล |  |
| 2561 | ดาราเดลี่ อวอร์ดส์ 2017 ครั้งที่ 7 | นักแสดงนำชายที่สุดแห่งปี 2017 | เสนอชื่อเข้าชิง | มัสยา |
| 2563 | รางวัล เทพทอง ครั้งที่ 20 | บุคคลดีเด่นด้านโทรทัศน์ | ได้รับรางวัล | มนตร์กาลบันดาลรัก  |
| 2565 | คมชัดลึก อวอร์ด ครั้งที่ 19 | นักแสดงนำชายยอดเยี่ยม | เสนอชื่อเข้าชิง | สายเลือดสองหัวใจ |
| 2567 | GLOBAL STAR MEDIA AWARDS 2024 | นักแสดงนำชายยอดเยี่ยม | ได้รับรางวัล | สายเลือดสองหัวใจ |
แหล่งข้อมูลอื่น

มิกค์ ทองระย้า ที่อินสตาแกรม
| ด ค กแม่แบบ:รักคือไฟ |
| --- | --- |
อัลบั้ม:  -
ทิวลิป

| ทิวลิป |
| --- | --- |

Cultivated Tulip - Floriade 2005, Canberra

การจำแนกชั้นทางวิทยาศาสตร์
อาณาจักร:: Plantae
หมวด:: Magnoliophyta
ชั้น:: Liliopsida
อันดับ:: Liliales
วงศ์:: Liliaceae
สกุล:: Tulipa L.

ชนิด
 T. dasystemon (Regel) Regel  T. gesneriana L. – ทิวลิปดิดิเยร์  T. sylvestris L. – ทิวลิปป่า
ภายในดอก
ทิวลิป เป็นดอกไม้เมืองหนาวที่เป็นสัญลักษณ์ของฮอลแลนด์ มีอยู่หลายสี ดอกทิวลิปจะปลูกได้ต้องใช้อุณหภูมิที่เหมาะสม คือไม่เกิน 25 องศาเซลเซียส
ที่มาของชื่อ

แม้ว่าทิวลิปจะเป็นดอกไม้ที่ทำให้นึกถึงฮอลแลนด์ แต่ทั้งดอกไม้และชื่อมีที่มาจากจักรวรรดิเปอร์เชีย ทิวลิปหรือ “lale” (จากเปอร์เชีย لاله, “lâleh”) เช่นเดียวกับที่เรียกกันในตุรกี เป็นดอกไม้ท้องถิ่นของตุรกี, อิหร่าน, อัฟกานิสถาน และบางส่วนของเอเชียกลาง แม้ว่าจะไม่ทราบว่าผู้ใดเป็นผู้นำทิวลิปเข้ามาทางตะวันตกเฉียงเหนือของยุโรปแต่ที่สำคัญคือตุรกีเป็นผู้ทำให้ทิวลิปมีชื่อเสียงที่นั่น เรื่องที่เป็นที่ยอมรับกันก็คือ Oghier Ghislain de Busbecqไปเป็นราชทูตของสมเด็จพระจักรพรรดิเฟอร์ดินานด์ที่ 1 แห่งโรมันอันศักดิ์สิทธิ์ในราชสำนักของสุลต่านสุลัยมานมหาราชแห่งจักรวรรดิออตโตมันในปี ค.ศ. 1554 Busbecq บรรยายในจดหมายถึงดอกไม้ต่างๆ ที่เห็นที่รวมทั้งนาร์ซิสซัส ดอกไฮยาซินธ์ และทิวลิปที่ดูเหมือนจะบานในฤดูหนาวที่ดูเหมือนผิดฤดู (ดู Busbecq, qtd. in Blunt, 7) ในวรรณคดีเปอร์เชียทั้งสมัยโบราณและสมัยใหม่ต่างก็ให้ความสนใจกับดอกไม้ชนิดนี้
คำว่า “tulip” ที่ในภาษาอังกฤษสมัยแรกเขียนเป็น “tulipa” หรือ “tulipant” เข้ามาในภาษาอังกฤษจากฝรั่งเศสที่แผลงมาจากคำว่า “tulipe” และจากคำโบราณว่า “tulipan” หรือจากภาษาลาตินสมัยใหม่ “tulīpa” ที่มาจากภาษาตุรกี “tülbend” หรือ “ผ้ามัสลิน” (ภาษาอังกฤษว่า “turban” (ผ้าโพกหัว) บันทึกเป็นครั้งแรกในภาษาอังกฤษในคริสต์ศตวรรษที่ 16 และอาจจะมาจากภาษาตุรกีอีกคำหนึ่งว่า “kuy” ก็เป็นได้)
ทิวลิปในประเทศไทย

ในประเทศไทย สำนักงานเกษตรที่สูงดอยผาหม่น ได้ปลูกดอกทิวลิป ในพื้นที่เกษตรที่สูง ดอยผาหม่น ต.ตับเต่า อ.เทิง จ.เชียงราย ตั้งปี พ.ศ. 2549 เพื่อการท่องเที่ยว
ดูเพิ่ม

ความคลั่งทิวลิป
รายชื่อรองประธานาธิบดีสหรัฐ

รายชื่อรองประธานาธิบดีสหรัฐ ตั้งแต่ จอห์น แอดัมส์ เป็นรองประธานาธิบดีคนแรกในสมัยประธานาธิบดีจอร์จ วอชิงตัน จนถึงคนปัจจุบัน คือ เจดี แวนซ์ ในสมัยประธานาธิบดีดอนัลด์ ทรัมป์ ทั้งหมด 50 คน
ฆอร์เฆ อากิโน

ฆอร์เฆ ดานิเอล อากิโน เกร์เรโร (สเปน: Jorge Daniel Aquino Guerrero; เกิดเมื่อวันที่ 14 ธันวาคม ค.ศ. 1987 เกิดที่ซิวดัดเดลเอสเต ประเทศปารากวัย) เป็นนักฟุตบอลชาวปารากวัย ตำแหน่งกองหลัง และปัจจุบันอยู่กับสโมสรซานเตียโกมอร์นิง
สโมสร

Curicó Unido 2007–2008
Rangers 2009
Deportes Naval 2009
Sol de América 2010
Deportes Naval 2011
Deportes Concepción 2013–2014
Curicó Unido 2014–2016
Deportes La Serena 2016–2017
Deportes Puerto Montt 2018–present
แหล่งข้อมูลอื่น

Profile at BDFA (สเปน)
ข้อมูลของ ฆอร์เฆ อากิโน ที่ ซ็อกเกอร์เวย์
เอ็ดมันด์ ซัตตัน

เซอร์ เอ็ดมันด์ ซัตตัน (อังกฤษ: Sir Edmund Sutton; ค.ศ. 1425 – ป. ค.ศ. 1485) เป็นอัศวินชาวอังกฤษที่สู้รบในสงครามดอกกุหลาบ บิดาของเขาคือจอห์น ซัตตัน บารอนดัดลีย์ที่ 1
ชีวิตช่วงต้น

ซัตตันเกิดที่ดัดลีย์ โดยเป็นบุตรคนโตของจอห์น ซัตตัน บารอนดัดลีย์ที่ 1, KG กับภรรยาชื่อเอลิซาเบธ บุตรสาวในเซอร์ จอห์น บาร์กลีย์